ai4bharat/Pralekha huggingface dataset:
निती आयोग
निर्यात सज्जता निर्देशांक  2020 बाबतचा अहवाल नीती आयोगाकडून जारी
नवी दिल्ली, 26 ऑगस्ट 2020
नीती आयोगाने स्पर्धात्मकता संस्थेच्या भागीदारीने आज निर्यात सज्जता निर्देशांक  2020 जारी केला. भारतातल्या राज्यांची निर्यातीबाबतची तयारी आणि कामगिरी यांचे परीक्षण करणाऱ्या या पहिल्या अहवालाचा चा उद्देश, आव्हाने आणि संधी ओळखणे, सरकारी धोरणाचा प्रभाव अधिक वाढवणे आणि सोयीचा नियामक ढाचा करण्यासाठी प्रोत्साहन देणे हा आहे.
ईपीआयचे चार स्तंभ आहेत- धोरण,व्यवसाय परीसंस्था, निर्यात परिसंस्था, निर्यात कामगिरी. याशिवाय निर्यात प्रोत्साहन धोरण, संस्थात्मक आराखडा, व्यवसाय विषयक वातावरण, पायाभूत सुविधा,वाहतूक कनेक्टीव्हिटी, वित्त उपलब्धता साध्यता, निर्यात पायाभूत सुविधा, व्यापार सहाय्य, संशोधन आणि विकास पायाभूत, निर्यात वैविध्य आणि विकासाभिमुखता हे 11 उप स्तंभ आहेत.
जागतिक स्तरावर भक्कम निर्यातदार बनण्याची भारतीय अर्थव्यवस्थेची अपार क्षमता आहे. या क्षमतेची जाणीव होण्यासाठी, भारताने आपली राज्ये आणि केंद्र शासित प्रदेशांना देशाच्या निर्यात प्रयत्नात सक्रीय सहभागी करणे महत्वाचे आहे. या दृष्टीकोनाची जाणीव ठेवत निर्यात सज्जता निर्देशांक 2020 मध्ये राज्यांच्या क्षमतांचे मूल्यमापन करण्यात आले आहे. याचा तपशीलवार अभ्यास केल्यास संबंधिताना राष्ट्रीय आणि उप राष्ट्रीय स्तरावर निर्यात परिसंस्था बळकट करण्यासाठी मार्गदर्शन होईल असे नीती आयोगाचे उपाध्यक्ष डॉ राजीव कुमार यांनी सांगितले.
हा निर्देशांक म्हणजे उप राष्ट्रीय स्तरावर निर्यात प्रोत्साहनासाठी महत्वाची क्षेत्रे निश्चित करण्यासाठी आकडेवारीवर आधारित प्रयत्न असल्याचे नीती आयोगाचे मुख्य कार्यकारी अधिकारी अमिताभ कांत यांनी म्हटले आहे. लक्षणीय निर्यात वृद्धीसाठी महत्वाच्या ठरणाऱ्या मापदंडाच्या आधारावर सर्व राज्ये आणि केंद्र शासित प्रदेशांचे मूल्यमापन करण्यात आले आहे. निर्यात वृद्धीसाठी प्रादेशिक कामगिरी उंचावण्यासाठी हा निर्देशांक राज्य सरकारांना मार्गदर्शक ठरणार आहे. त्याचबरोबर यात सुधारणा करण्यासाठी धोरणविषयक अंतर्मुखही करणारा आहे.
निर्यात वैविध्य, वाहतूक कनेक्टीव्हिटी आणि पायाभूत सुविधा या उप स्तंभाबाबत बऱ्याच भारतीय राज्यांनी चांगली कामगिरी केल्याचे इपीआय दर्शवत आहे. या तीन स्तंभाबाबत भारतीय राज्यांचे सरासरी गुण 50 % पेक्षा जास्त आहेत. निर्यात स्पर्धात्मकता सुधारण्यासाठी राज्यांनी इतर महत्वाच्या घटकावरही लक्ष केंद्रित केले पाहिजे.
साधारणपणे बहुतांश किनारी राज्यांनी उत्तम कामगिरी दर्शवली आहे. गुजरात, महाराष्ट्र आणि तामिळनाडू या राज्यांनी क्रमशा पहिली तीन स्थाने पटकावली आहेत. केंद्र शासित प्रदेशात दिल्लीने सर्वोत्तम कामगिरी केली आहे, त्या पाठोपाठ गोवा आणि चंदीगडची कामगिरी राहिली आहे.
निर्यातभिमुखता आणि तयारी केवळ समृद्ध राज्यांपुरतीच सीमित नाही हे या अहवालात ठळकपणे दिसून येत आहे. उदयोन्मुख राज्येही गतिमान धोरण उपाययोजना, हाती घेऊ शकतात, प्रोत्साहन परिषदा कार्यरत ठेवू शकतात आणि आपली निर्यात वाढवण्यासाठी राष्ट्रीय लॉजिस्टिक आराखड्याशी ताळमेळ राखू शकतात. छत्तीसगड आणि झारखंड या राज्यांनी निर्यातीला प्रोत्साहन देण्यासाठी अनेक उपाययोजना हाती घेतल्या आहेत.
आत्मनिर्भर भारत या वर लक्ष केंद्रित करत भारताची विकसित अर्थव्यवस्था करण्याचे उद्दिष्ट साध्य करण्यासाठी सर्व राज्ये आणि केंद्र शासित प्र्देशानी निर्यात वाढवणे आवश्यक आहे.हे उद्दिष्ट कसे साध्य करता येईल यासाठी इपीआय बहुमोल दृष्टीकोन देतो.M.Chopade/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
केंद्रीय पथकांकडून पूरबाधित राज्यांचा दौरा
नवी दिल्ली, 24 ऑगस्ट 2019
केंद्रीय गृहमंत्री अमित शाह यांनी १९ ऑगस्ट रोजीच्या बैठकीत घेतलेल्या निर्णयानूसार केंद्रीय पथके पूरबाधित राज्यांचा दौरा करणार आहेत. केंद्रीय गृहमंत्रालयाने आंतर-मंत्रालयीन केंद्रीय पथकांची नियुक्ती केली आहे. आसाम, मेघालय, त्रिपूरा, बिहार, उत्तराखंड, हिमाचल प्रदेश, गुजरात, राजस्थान, महाराष्ट्र, कर्नाटक आणि केरळ राज्यांना भेट देऊन ही पथकं पूरामुळे झालेल्या नूकसान आणि मदतकार्याचा आढावा घेतील. तसेच राज्य सरकारांनी पुरामुळे झालेल्या हानीसाठी घेतलेल्या मदत आणि बचाव कार्याची पाहणी करुन अतिरिक्त निधीची मागणी केल्यास तसा अहवाल सादर करतील.
S.Thakur/P.Kor
(Visitor Counter : 57
पंतप्रधान कार्यालय
पंतप्रधानांकडून विविध सणांनिमित्त जनतेला शुभेच्छा
नवी दिल्ली, 14 एप्रिल 2019
पंतप्रधान नरेंद्र मोदी यांनी विविध सणांनिमित्त देशातल्या जनतेला शुभेच्छा दिल्या आहेत.
विविधतेत एकता, सलोखा आणि बंधुभाव यांचे पर्व !
येत्या दिवसात भारतातली जनता विविध सण साजरे करणार आहे. यानिमित्त सर्वांना शुभेच्छा. प्रत्येकाच्या आयुष्यात आनंद आणि भरभराट राहो.
सर्वांना बैसाखीच्या शुभेच्छा. हा पवित्र दिवस प्रत्येकाच्या जीवनात उत्तम आरोग्य आणि सुयश आणणारा ठरो. देशाचा अन्नदाता असलेल्या शेतकऱ्याच्या मेहनतीला सलाम.
ओदिशा समुदायाला नववर्षाच्या शुभेच्छा. नवे वर्ष, नव्या आशा-आकांक्षा या महा विशुब संक्राती पर्वात तुमच्या सर्व मनोकामना पूर्ण होवोत.
तामिळनाडूच्या प्रिय बंधु-भगिनींनो, आपणाला नवीन वर्षाच्या शुभेच्छा. पुथंडूच्या या बंधु-भगिनीना शुभेच्छा. तुमच्या मनोकामना पूर्ण होवोत. सर्वांना आनंद आणि उत्तम आरोग्य लाभो अशा सदिच्छा पंतप्रधानांनी ट्विटरवरच्या संदेशांद्वारे व्यक्त केल्या आहेत.
N.Sapre/N.Chitale/D.Rane
(Visitor Counter : 37
भूविज्ञान मंत्रालय
पृथ्वी विज्ञान मंत्रालयाचे राष्ट्रीय पुरस्कार जाहीर
नवी दिल्ली, 29 जुलै 2020
हवामान, महासागर, किनारीआणि नैसर्गिक संकटे या संदर्भात सार्वजनिक सुरक्षा आणि सामाजिक- आर्थिक लाभ यासाठी देशाला सर्वोत्तम सेवा देण्यासाठी पृथ्वी विज्ञान मंत्रालय कटीबद्ध आहे. सजीव आणि निर्जीव महासागर संसाधने यांचा शोध आणि अंटार्क्टिक, आर्क्टिक, हिमालय आणि दक्षिण महासागर संशोधन यासाठी नोडल एजन्सी म्हणूनही मंत्रालय काम करते.
भू प्रणाली विज्ञानाच्या विविध क्षेत्रात प्रख्यात संशोधक आणि अभियंते यांच्या योगदानाला योग्य मान्यता आणि व्यासपीठ उपलब्ध करून देणे तसेच या विज्ञानाच्या मुख्य प्रवाहात येण्यासाठी महिला आणि युवा संशोधकांना प्रोत्साहनदेणे हा या मंत्रालयाचा उद्देश आहे.
या वर्षी जीवन गौरव सर्वोत्कृष्टता पुरस्कार प्रा अशोक साहनी यांना भू रचनाशास्त्र, वर्टेब्रेटपेलियोन्टोलॉजी आणि बायोस्ट्रेटिग्राफी क्षेत्रातल्या लक्षणीय योगदानासाठी देण्यात येत आहे.
महासागर विज्ञान आणि तंत्रज्ञानासाठीचा राष्ट्रीय पुरस्कार विशाखापट्टणम इथल्या सीएसआयआर-राष्ट्रीय समुद्र विज्ञान संस्थेचे वरिष्ठ प्रधान वैज्ञानिक डॉ. व्ही. व्ही. एस. सरमा, आणि गोव्यातल्या नॅशनल सेंटर फॉर पोलर अँड ओशन रिसर्चचे संचालक डॉ. एम. रवीचंद्रन यांना देण्यात येत आहे. हिंदी महासागराचे जैवरसायन शास्त्र समजून घेण्यासाठी डॉ. सरमा यांनी लक्षणीय योगदान दिले आहे. डॉ. रविचंद्रन यांनी भारतीय आर्गो प्रकल्प तयार करण्यासाठी आणि अंमलात आणण्यासाठी आघाडीची भूमिका बजावली आहे तसेच महासागर डाटा एकत्रीकरणाची आणि कार्यान्वित महासागर सेवांसाठी मॉडेलिंगची अंमलबजावणी केली आहे.
वातावरण विज्ञान आणि तंत्रज्ञान यासाठीचा राष्ट्रीय पुरस्कार तिरुवनंतपुरम इथल्या वैज्ञानिक एसएफ - व्हीएसएससी,डॉ एस सुरेशबाबू यांना देण्यात येणार आहे. वातावरणीय स्थिरता आणि हवामानावरील काळ्या कार्बन एरोसोलचा किरणोत्सर्गी प्रभाव जाणून घेण्यासंदर्भात त्यांनी महत्त्वपूर्ण योगदान दिले आहे.
भू विज्ञान आणि तंत्रज्ञान यासाठीचा राष्ट्रीय पुरस्कार वाराणसी इथल्या बनारस हिंदू विद्यापीठाच्या भू शास्त्र विभागाच्या एन व्ही चलपथी राव यांना देण्यात येणार आहे. त्यांनी मांटल पेट्रोलॉजी आणि जियोकेमिस्ट्री यावर संशोधन केले आहे.
महासागर तंत्रज्ञान यासाठीच्या राष्ट्रीय पुरस्कारासाठी चेन्नईच्या महासागर तंत्रज्ञान राष्ट्रीय संस्थेचे संचालक डॉ एम ए आत्मानंद यांची निवड झाली आहे. खोल समुद्र तंत्रज्ञान क्षेत्रात त्यांनी अग्रगण्य कार्य केले आहे.
महिला वैज्ञानिकासाठीचा अन्ना मणी पुरस्कार गोव्याच्या सीएसआयआर-राष्ट्रीय समुद्र विज्ञानसंस्थेच्या जेष्ठ वैज्ञानिक डॉ लीदिता डी एस खंडेपारकर यांना प्रदान करण्यात येईल. मरीन बायोफिल्म आणि त्याची महासागरातील समर्पकता यामध्ये त्यांचे लक्षणीय योगदान आहे.
युवा संशोधक पुरस्कार, कानपूरच्या भारतीय तंत्रसंस्थेचे डॉ इंद्र शेखर सेन आणि अहमदाबाद इथल्या फिजिकल रिसर्च लाबोरेटरीचे डॉ अरविंद सिंगयांना पृथ्वी प्रणाली विज्ञान या क्षेत्रातल्या लक्षणीय योगदानासाठी देण्यात येणार आहे.
U.Ujgare/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
रस्ते वाहतूक आणि महामार्ग मंत्रालय
वाहनांमध्ये एअरबॅग्ज अनिवार्य
नवी दिल्ली, 16 मार्च 2022
रस्ते वाहतूक आणि महामार्ग मंत्रालयाने 7 डिसेंबर 2017 रोजी काढलेल्या सर्वसाधारण वैधानिक नियम  145 नुसार वाहन उद्योग मानके  1483  अन्वये चालकासाठी एअरबॅग अनिवार्य करण्यात आली आहे. मंत्रालयाने 2 मार्च 2021 रोजी लागू केलेल्या सर्वसाधारण वैधानिक नियम 148 नुसार वाहनाच्या पुढील बाजूस चालकाच्या जवळ बसलेल्या प्रवाशासाठी एअरबॅग अनिवार्य करण्यात आली आहे.
वाहन उद्योग मानके  145 या सातत्याने सुधारत आलेल्या नियमानुसार 1 एप्रिल 2021 आणि त्यानंतर उत्पादित होत आलेल्या नवीन वाहनांना आणि अस्तित्वात असलेल्या वाहनांपैकी 31 ऑगस्ट 2021 नंतर तयार झालेल्या वाहनांना हा नियम बंधनकारक आहे. मात्र, कोविड-19 महामारीचा कालखंड लक्षात घेऊन 26 ऑगस्ट 2021 रोजीच्या या सर्वसाधारण वैधानिक नियम  595  अन्वये अस्तित्वात असलेल्या वाहनांना अशा एअरबॅग बसवण्यासाठीची अंतिम मुदत 31 डिसेंबर 2021 पर्यंत वाढवली होती.
रस्ते वाहतूक आणि महामार्ग मंत्रालयाने 14 जानेवारी 2022 रोजी काढलेल्या सर्वसाधारण वैधानिक नियम  16 नुसार 1 ऑक्टोबर 2022 नंतर उत्पादन होणाऱ्या एम-1 या प्रकारातील वाहनांना दोन्ही बाजूंनी टोर्सो प्रकारच्या एअरबॅग्ज लावणे अनिवार्य आहे. वाहनांच्या पुढील भागात बाहेरच्या बाजूने बसलेल्या प्रवाश्यांसाठी प्रत्येकी एक तसेच बाहेरच्या बाजूने बसलेल्या गाडीतील प्रत्येक प्रवाशासाठी एक एअरबॅग लावणे बंधनकारक आहे. वाहनातून प्रवास करणाऱ्यांच्या सुरक्षिततेत भर टाकण्याच्या हेतून हा नियम केला आहे. समोरासमोरील धडकेमध्ये बाजूच्या/टोर्सो एअरबॅग्ज या वाहन आणि त्यामधील प्रवासी यांच्यामध्ये गादीसारखे काम करत त्या आघाताचा परिणाम आत होऊ देत नाही. या एअरबॅगची ठराविक किंमत ही त्या वाहनातील जागा आणि वाहनाचा प्रकार यानुसार ठरावी तसेच बाजारपेठेतील परिस्थितीनुसार ठरवली जावी. तरिही दोन बाजूच्या आणि 2 कर्टन एअरबॅग्जची किंमत 5600 रु ते 7000 रु पर्यंत असावी. या नियमावर 30 दिवसांच्या आत संबधितांच्या सूचना व हरकती येणे अपेक्षित आहे. सर्व संबधितांकडून येणाऱ्या सूचना आणि हरकतींचा विचार करून नंतर या नियमाला अंतिम रुप दिले जाईल.
रस्ते परिवहन व महामार्ग मंत्री नितिन गडकरी यांनी राज्यसभेत एका लेखी उत्तराद्वारे ही माहिती दिली.
S.Thakur/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
पंतप्रधान कार्यालय
डॉक्टर्स दिनानिमित्त पंतप्रधानांनी दिल्या डॉक्टरांना शुभेच्छा
पंतप्रधान नरेंद्र मोदी यांनी डॉक्टर्स दिनानिमित्त डॉक्टरांना शुभेच्छा दिल्या असून लोकांचे जीव वाचवून या भूतलावरील आयुष्य आरोग्यसंपन्न करण्यातील डॉक्टरांच्या प्रमुख भूमिकेची प्रशंसा केली आहे.
पंतप्रधानांनी ट्टिट संदेशात म्हटले आहे की,
“लोकांचे जीव वाचवून आपली पृथ्वी आरोग्य संपन्न करण्यात परिश्रम करणाऱ्या डॉक्टरांना मी शुभेच्छा देतो”.
पंतप्रधान कार्यालय
पंतप्रधान डेहराडून ते दिल्ली दरम्यानच्या पहिल्या वंदे भारत एक्स्प्रेसला 25 मे रोजी दाखवणार हिरवा झेंडा
उत्तराखंडमध्ये सुरु होणारी ही पहिली वंदे भारत एक्स्प्रेस
नवी दिल्ली, 24 मे 2023
पंतप्रधान नव्याने विद्युतीकरण केलेला रेल्वे विभाग देशाला समर्पित करून उत्तराखंड 100% ‘इलेक्ट्रिक ट्रॅक्शन’ राज्य म्हणून घोषित करणार
पंतप्रधान नरेंद्र मोदी 25 मे रोजी सकाळी 11 वाजता डेहराडून ते दिल्ली यादरम्यानच्या पहिल्या वंदे भारत एक्स्प्रेसला दूरदृश्य प्रणालीद्वारे हिरवा झेंडा दाखवणार आहेत.
जागतिक दर्जाच्या सुविधांसह, उत्तराखंडमध्ये धावणारी ही पहिले वंदे भारत एक्स्प्रेस असणार आहे. या रेल्वेमुळे विशेषत: राज्यात प्रवास करणाऱ्या पर्यटकांसाठी आरामदायी प्रवासाचा अनुभव घेण्याच्या एका नव्या युगाची सुरुवात होणार आहे.स्वदेश निर्मित ही रेल्वे कवच तंत्रज्ञानासह प्रगत सुरक्षा सुविधांनी सुसज्ज आहे.
सार्वजनिक वाहतुकीचे स्वच्छ, पर्यावरणपुरक साधन उपलब्ध करून देण्याच्या पंतप्रधानांच्या दूरदृष्टीपासून प्रेरणा घेत, भारतीय रेल्वेकडून देशातील रेल्वे मार्गांचे पूर्णपणे विद्युतीकरण करण्याचा प्रयत्न केला जात आहे. या दिशेने पुढे जाताना, पंतप्रधान उत्तराखंडमधील नवीन विद्युतीकरण केलेल्या रेल्वे विभागाचे लोकार्पण करतील. त्याचबरोबर, राज्यातील संपूर्ण रेल्वे मार्ग 100% विद्युतीकृत होईल. ‘इलेक्ट्रीफाईड सेक्शनवर इलेक्ट्रिक ट्रॅक्शन’ ने चालवल्या जाणार्या प्रवासी गाड्यांमुळे प्रवासाचा वेग वाढेल, वेळेची बचत होईल आणि वाहतूक क्षमताही वाढेल.N.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
विमानातून बॉम्ब द्वारे लक्ष्याचा अचूक वेध घेण्याची चाचणी डीआरडीओकडून यशस्वी
नवी दिल्ली, 24 मे 2019
डीआरडीओ अर्थात संरक्षण संशोधन आणि विकास संस्थेने आज विमानातून बॉम्ब द्वारे लक्ष्याचा अचूक वेध घेण्याची चाचणी यशस्वीरित्या घेतली. राजस्थानातल्या पोखरण इथे Su-30 MKI या विमानातून 500 किलोग्रॅम वजनाचा बॉम्ब सोडून लक्ष्याचा अचूक वेध घेण्यात आला.
M.Chopade/S.Kakade/D.Rane
(Visitor Counter : 138
माहिती आणि प्रसारण मंत्रालय
माहिती आणि प्रसारण मंत्रालयाने सट्टेबाजी आणि जुगाराच्या जाहिरातीं विरुद्ध नव्याने मार्गदर्शक सूचना केल्या जारी
सट्टेबाजी मंचाच्या प्रचारापासून दूर राहाण्याचा माध्यमांना सल्ला
सट्टेबाजी मंचाच्या जाहिराती भारतीय कायद्यांचे उल्लंघन करतात, मंत्रालयाचा पुनरुच्चार
नवी दिल्ली, 6 एप्रिल 2023
माध्यम संस्था, माध्यम मंच आणि ऑनलाइन जाहिरात मध्यस्थांनी सट्टेबाजी मंचाच्या जाहिराती/प्रचार सामग्री आपल्या मंचावर न आणण्याचा सल्ला माहिती आणि प्रसारण मंत्रालयाने आज दिला आहे.
मुख्य प्रवाहातील इंग्रजी आणि हिंदी वृत्तपत्रांमध्ये सट्टेबाजी संकेतस्थळांच्या जाहिराती आणि प्रचारात्मक सामग्री प्रकाशित करण्याच्या घटना गेल्या काही काळात घडल्या आहेत. त्यावर आज जारी केलेल्या मार्गदर्शक सूचनांमधे मंत्रालयाने तीव्र आक्षेप घेतला आहे. वृत्तपत्रे, दूरचित्रवाणी वाहिन्या आणि ऑनलाइन वृत्त प्रकाशकांसह सर्व स्वरुपातील माध्यमांसाठी या मार्गदर्शक सूचना जारी केल्या आहेत. यात गेल्या काही काळातील अशा घटनांची उदाहरणेही नमूद केली आहेत.
मंत्रालयाने एका विशिष्ट सट्टेबाजी मंचाद्वारे आपल्या संकेतस्थळावर क्रीडास्पर्धा पाहण्यासाठी प्रेक्षकांना प्रोत्साहन देण्यावर आक्षेप घेतला आहे, जे प्रथमदर्शनी कॉपीराइट कायदा, 1957 चे उल्लंघन करत असल्याचे दिसून येते.
माध्यमांच्या कायदेशीर दायित्वावर तसेच नैतिक कर्तव्यावर मार्गदर्शक सूचनांमधे भर दिला आहे. पत्रकारिता कशी असावी याबाबतच्या प्रेस कौन्सिलच्या निकषांच्या तरतुदींचाही संदर्भ दिला आहे. ज्यामध्ये नमूद केले आहे की, “वृत्तपत्रांनी कोणतीही बेकायदेशीर किंवा ज्यात काही बेकायदेशीर आहे अशी कोणतीही जाहिरात प्रकाशित करू नये.” “पीआरबी कायदा, 1867 च्या कलम 7 अन्वये वर्तमानपत्रे आणि नियतकालिकांनी जाहिरातीसह सर्व सामग्रीसाठी संपादकाची जबाबदारी लक्षात घेता नैतिक आणि कायदेशीर दृष्टिकोनातून जाहिरातीची छाननी करावी. महसूल निर्मिती हेच माध्यमांचे एकमेव उद्दिष्ट असू शकत नाही आणि नसावे, त्याहून अधिक मोठी अशी असते ती सार्वजनिक सामाजिक जबाबदारी”.
मंत्रालयाने यापूर्वी जून आणि ऑक्टोबर 2022 मध्ये मार्गदर्शक सूचना जारी केल्या आहेत. त्यात सट्टेबाजी आणि जुगार बेकायदेशीर आहेत. त्यामुळे अशा गैरकृत्याच्या थेट किंवा बेतीव जाहिराती ग्राहक संरक्षण कायदा, 2019, प्रेस कौन्सिल कायदा 1978, माहिती तंत्रज्ञान  नियम, 2021 आणि इतर संबंधित कायदे यांच्या दृष्टीने त्या अयोग्य ठरतात.
आज जारी करण्यात आलेल्या मार्गदर्शक सूचना खालील लिंकवर पाहता येतील:
https://mib.gov.in/sites/default/files/06.04.2023%20Advisory%20on%20Betting%20Advertisements.pdfS.Patil/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119
उपराष्ट्रपती कार्यालय
प्रजासत्ताक दिनाच्या पूर्वसंध्येला उपराष्ट्रपतींनी देशवासियांना दिल्या शुभेच्छा
नवी दिल्ली, 25 जानेवारी 2020
उपराष्ट्र्पती एम. व्यंकय्या नायडू यांनी प्रजासत्ताक दिनाच्या पूर्वसंध्येला देशवासियांना शुभेच्छा दिल्या आहेत. देशातील नागरिकांना दिलेल्या संदेशात त्यांनी आपल्या स्वातंत्र्य सैनकांना श्रद्धांजलि अर्पण केली आणि नागरिकांना देशाची एकता आणि अखंडता आणखी बळकट करण्याचे आवाहन केले ज्यातून सर्वसमावेशक, समृद्ध, प्रगतिशील आणि सुसंवादी भारताची निर्मिती करता येईल.
उपराष्ट्रपतींचा संपूर्ण संदेश पुढीलप्रमाणे -
प्रजासत्ताक दिन सोहळ्याच्या आनंदमयी प्रसंगी मी आपल्या देशाच्या सर्व नागरिकांना हार्दिक शुभेच्छा देतो आणि अभिनंदन करतो. 1950 मध्ये आजच्या ऐतिहासिक दिनी आपली राज्यघटना अस्तित्वात आली होती.
आज आपण स्वातंत्र्याचा उत्सव साजरा करत असताना आपल्या देशाच्या स्वातंत्र्यासाठी आपल्या प्राणांचे बलिदान दिलेल्या वीर पुरुषांना आणि महिलांना आदरपूर्वक श्रद्धांजली अर्पण करूया.
आपली राज्यघटना हा पवित्र ग्रंथ आहे जो आपला मार्गदर्शक आणि नैतिक दिशादर्शक देखील आहे. आज, आपण राज्यघटना आणि ज्याच्या मजबूत पायावर हे राष्ट्र उभे आहे. त्या स्वातंत्र्य, समानता, बंधुभाव आणि सर्वांना न्याय या आदर्शांप्रती आपल्या वचनबद्धतेचा पुनरुच्चार करूया.
चला, आपण प्रतिज्ञा करूया कि, आपण आपल्या घटनेद्वारे अधिष्ठित मूलभूत कर्तव्ये निष्ठेने पार पाडू आणि देशाच्या विकासात सक्रिय सहभागी होऊन जबाबदार नागरिक बनू .
आज भारत निरंतर प्रगती करत आहे आणि आधुनिक अर्थव्यवस्था, प्रगतिशील समाज आणि वैविध्यपूर्ण आणि चैतन्यदायी सांस्कृतिक मूल्यांच्या सामर्थ्यावर या समकालीन जगात महत्वपूर्ण भूमिका पार पाडत आहे. पुन्हा एकदा आपण दृढ संकल्प करूया कि एक राष्ट्र म्हणून, नवनव्या आव्हानांचा एकत्रितपणे सामना करू आणि आपल्या विकास यात्रेत नेटाने मार्गक्रमण करू.
चला, या प्रजासत्ताक दिनी, या विशाल आणि वैविध्यपूर्ण देशाची एकता आणि अखंडता अधिक बळकट करूया. एकतेचे हे मजबूत बंध सर्वसमावेशक, समृद्ध, प्रगतिशील, शांततापूर्ण आणि सुसंवादी राष्ट्राच्या निर्माणाप्रति आपल्या प्रयत्नांची प्रेरक शक्ती बनवूया.”
S.Tupe/S.Kane/D.Rane
(Visitor Counter : 80
संरक्षण मंत्रालय
अग्नी-4 या मध्यम पल्ल्याच्या बॅलिस्टिक क्षेपणास्त्राची चाचणी यशस्वीपणे पार पडली
नवी दिल्ली, 6 जून 2022
ओदिशा येथील ए.पी.जे. अब्दुल कलाम बेटावरून आज 06 जून 2022 रोजी संध्याकाळी सुमारे साडेसात वाजता, अग्नी-4 या मध्यम पल्ल्याच्या बॅलिस्टिक क्षेपणास्त्राच्या प्रशिक्षण कार्यक्रमाची यशस्वी सुरुवात करण्यात आली. सुरक्षा दलांच्या धोरणात्मक आज्ञावलीअंतर्गत घेण्यात येणाऱ्या नियमित वापरकर्त्यांच्या प्रशिक्षणाचा भाग म्हणून ही यशस्वी चाचणी घेण्यात आली. या चाचणीमुळे, क्षेपणास्त्राच्या सर्व परिचालनविषयक परिमाणांचे तसेच या प्रणालीच्या विश्वासार्हतेचे देखील प्रमाणीकरण झाले. या यशस्वी चाचणीनंतर ‘विश्वासार्ह किमान प्रतिबंधात्मक’क्षमता बाळगण्याच्या भारताच्या धोरणाला पुन्हा एकदा बळकटी मिळाली आहे.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
उपराष्ट्रपती कार्यालय
प्रत्येक बालकाला क्रीडा क्षेत्रात जाण्यासाठी प्रोत्साहन द्यायला हवे : उपराष्ट्रपती
बॅडमिंटनपटू पी.व्ही.सिंधूने घेतली उपराष्ट्रपतींची भेट
नवी दिल्ली, 24 डिसेंबर 2018
बॅडमिंटपटू पी.व्ही.सिंधूने आज उपराष्ट्रपती एम. व्यंकय्या नायडू यांची आज भेट घेतली. जागतिक बॅडमिंटन स्पर्धेचे अजिंक्यपद पटकावल्यामुळे पी.व्ही.सिंधूने देशाचा गौरव वाढवला आहे असे कौतुकोद्गार उपराष्ट्रपतींनी यावेळी काढले. हैद्राबाद येथे पी.व्ही.सिंधू आणि तिच्या कुटुंबियांनी उपराष्ट्रपतींची सदिच्छा भेट घेतली.
सिंधुने आपल्या कामगिरीत सुरुवातीपासून सातत्य राखले असून ती आज तरुणांसाठी आदर्श ठरली आहे असे उपराष्ट्रपती म्हणाले. खेळाप्रती समर्पित वृत्ती, कठोर परिश्रम आणि सातत्य यामुळे ती आज अजिंक्यपदी पाहोचली असे उपराष्ट्रपतींनी म्हटले.
क्रीडा आणि शारिरिक कसरतींमुळे व्यक्तीमत्वाचा सर्वांगीण विकास होतो असे सांगत प्रत्येक बालकाला कुठलातरी खेळ खेळण्यासाठी प्रोत्साहन द्यायला हवे अशी भूमिका उपराष्ट्रपतींनी मांडली. खेळामुळे आत्मविश्वास, सांघिक वृत्ती वाढते आणि व्यक्तीचा सर्वांगीण विकास होतो असे ते म्हणाले.
B.Gokhale/R.Aghor/P.Malandkar
(Visitor Counter : 68
आयुष मंत्रालय
गुळवेल  सुरक्षित आहे आणि कोणतेही विषारी परिणाम करत नाही
गुळवेलच्या वापराचा यकृतावर विपरित परिणाम होतो, हे विधान दिशाभूल करणारे आहे
गुळवेल या वनस्पतीचा  यकृतावर विपरीत परिणाम होतो असे चुकीचे विधान माध्यमांतील काही विभागांनी केले आहे. गुळवेल ही वनस्पती  सुरक्षित आहे आणि उपलब्ध माहितीनुसार, गुळवेल कोणताही विषारी परीणाम करत नाही, याचा आयुष मंत्रालयाने पुनरूच्चार केला आहे.
आयुर्वेदामध्ये ती उत्तम कायाकल्प करणारी औषधी वनस्पती आहे, असे म्हटले आहे. गुळवेलीच्या काढ्याच्या नजीकच्या अभ्यासात असे दिसून आले आहे, की याचा अर्क कोणताही तीव्र विपरीत परीणाम निर्माण करत नाही. तथापि, औषधाची सुरक्षितता ते कसे वापरली जाते, यावर अवलंबून असते. औषधाची मात्रा हा एक महत्त्वाचा घटक आहे, जो विशिष्ट औषधाची सुरक्षितता निर्धारित करतो. एका अभ्यासात असे दिसून आले की, गुळवेलीच्या पावडरची कमी ताकदीची संकेंद्रीकरणाची  मात्रा दिल्यास  फ्रूट फ्लाय अर्थात फळ माशी  चे आयुष्य वाढते. तसेच, उच्च संकेंद्रीकरण  मात्रा दिल्यास माशीचे आयुष्य हळूहळू कमी होते. यामुळे हे स्पष्टपणे सिध्द होते, की इच्छित परिणाम मिळविण्यासाठी इष्टतम मात्रा दिली गेली पाहिजे. यावरून असा निष्कर्ष काढला जातो की या औषधी वनस्पतीचा परिणाम प्राप्त होण्यासाठी योग्य शैक्षणिक पात्रता असलेल्या डॉक्टरांनी सांगितलेल्या योग्य मात्रेतच ही औषधी वनस्पती वापरणे आवश्यक आहे. उपचारांची विस्तृत श्रेणी आणि मुबलक घटकांसह, गुळवेल ही औषधी वनस्पती, वनस्पती औषधी स्त्रोतांमधील एक मोठा खजिना आहे. विविध विकारांचा सामना करण्यासाठी गुळवेलीचे औषधी उपयोग आणि त्याचा वापर प्राणवायू वर्धक , रक्तशर्करा विरोधी , रक्तमेद विरोधी , यकृत संरक्षक , हृदय व रक्तवाहिन्यासंबंधी संरक्षक , मज्जारज्जू संरक्षक , अस्थिसंरक्षक , क्ष किरण संरक्षक , अवसाद विरोधी , सहनशील , वेदना शामक , दाहशामक  तापरोधक , आंत्रव्रणविरोधी , आणि अतिसारविरोधी, विरोधी , सूक्ष्मजीव विरोधी  आणि कर्करोग विरोधी  चांगल्या प्रकारे स्थापित केले गेले आहेत.
विविध चयापचय विकारांवर उपचार करण्यासाठी त्याच्या आरोग्य लाभांवर आणि रोगप्रतिकारक शक्ती वाढवण्याच्या क्षमतेवर विशेष लक्ष केंद्रित केले गेले आहे. हे चयापचय, अंतःस्राव आणि इतर अनेक आजार सुधारण्यासाठी उपचाराचा एक प्रमुख घटक म्हणून वापरले जाते, ज्यामुळे मानवी आयुर्मान वाढण्यास मदत होते. पारंपारिक औषध प्रणालींमध्ये मोठ्या प्रमाणात उपचारात्मक अनुप्रयोगांसाठी ही एक लोकप्रिय औषधी वनस्पती आहे आणि ती कोविड-19 च्या व्यवस्थापनात वापरली जाते. एकूण आरोग्य विषयक लाभ लक्षात घेता, ही औषधी वनस्पती विषारी असल्याचा दावा केला जाऊ शकत नाही.
माहिती आणि प्रसारण मंत्रालय
भारतीय सिनेमा आणि सॉफ्ट पॉवर यावर मुंबईत 3 आणि 4 मे 2022 रोजी दोन दिवसांचे आयसीसीआर चर्चासत्र
नामवंत चित्रपट दिग्दर्शक शेखर कपूर यांच्या हस्ते राजभवनात होणार चर्चासत्राचे उद्घाटन
मुंबई, 2 मे 2022
सांस्कृतिक संबंध विषयक भारतीय परिषद  आणि फ्लेम युनिवर्सिटी यांनी मुंबईत 3 आणि 4 मे 2022 रोजी भारतीय सिनेमा आणि सॉफ्ट पॉवर या विषयावर दोन दिवसांच्या चर्चासत्राचे आयोजन केले आहे. भारतीय सिनेमा आणि आंतरराष्ट्रीय संबध या क्षेत्रामधील व्यावसायिक आणि विद्वान यांना समकालीन वाटचालीसंदर्भात विचारमंथन करण्यासाठी, चर्चा करण्यासाठी आणि भूमिका मांडण्यासाठी एकत्र आणण्याच्या उद्देशाने या चर्चासत्राचे आयोजन करण्यात आले आहे.
भारतीय सिनेमा आणि सॉफ्ट पॉवर यावरील राष्ट्रीय चर्चासत्राचे उद्घाटन नामवंत दिग्दर्शक शेखर कपूर करणार आहेत. महाराष्ट्राचे राज्यपाल श्री भगतसिंह कोश्यारी आणि आयसीसीआऱचे अध्यक्ष श्री विनय सहस्त्रबुद्धे हे देखील या कार्यक्रमाला उपस्थित राहतील. माहिती आणि प्रसारणमंत्री श्री अनुराग ठाकूर चार मे रोजी होणाऱ्या या चर्चासत्राच्या समारोप सत्राला संबोधित करतील.
सुभाष घई, रुपा गांगुली, भारत बाला, अंबरिश मिश्रा, अरुणाराजे पाटील, अशोक राणे, मीनाक्षी शेडे, मनोज मुतासिर, परेश रावल आणि जी पी विनय कुमार यांसारख्या नामवंत व्यक्तिमत्वांकडून चर्चासत्राचे अध्यक्षस्थान भूषवण्यात येईल.
सिनेमा हे सॉफ्ट पॉवरचे एक महत्त्वाचे साधन आहे. भारतीय सिनेमामध्ये भारताविषयीच्या सांस्कृतिक जाणीवा जागृत करण्यासाठी आणि भारतीय समुदायासोबत धोरणात्मक संपर्क वाढवण्यासाठी चित्रपट निर्मिती आणि धोरणांची रचना करण्याची असलेली क्षमता यावर या चर्चासत्रात चर्चा होणार आहे.
या चर्चासत्रात भारतीय सिनेमा आणि आंतरराष्ट्रीय संबंध या क्षेत्रातील विद्वान सिनेमॅटिक वसाहतवाद, भारतीय सिनेमॅटिक संगीताचा जागतिक प्रभाव, प्रादेशिक सिनेमा आणि त्याचा जागतिक प्रभाव यांसारख्या विषयांवर चर्चा करण्यात येणार आहे.
भारतीय सिनेमाचा आवाका खूप मोठा असून त्यामध्ये भारताविषयीच्या सांस्कृतिक संवेदनशीलतेविषयी जागरुकता निर्माण करण्याची क्षमता आहे. सातत्याने वाढणाऱ्या भारतीय समुदायाच्या आकारमानासोबत माहिती तंत्रज्ञानामधील वाढ यामुळे परदेशातही भारतीय सिनेमाच्या प्रभावाचे मूल्यमापन करणे आणि त्याचे अध्ययन करणे महत्त्वाचे आहे. अलीकडच्या काळात विद्वानांनी केलेल्या कामाने आंतरराष्ट्रीय पातळीवर आवाहन करण्यावर आणि प्रेक्षकांवर प्रभाव निर्माण करण्यावर भर दिला आहे. हाच ओघ पुढे सुरू ठेवण्यासाठी आणि सिनेमॅटिक प्रभावांची भूमिका सविस्तर जाणून घेण्यासाठी आणि त्याचा सॉफ्ट पॉवरसोबत असलेला संबंध यांचे विश्लेषण करण्यासाठी या चर्चासत्राच्या रुपाने संधी निर्माण झाली आहे.
या चर्चासत्रामध्ये खालील सत्रे होणार आहेत:
1. सिनेमॅटिक वसाहतवादः जागतिक आणि भारतीय सिनेमा पाश्चात्यांच्या नजरेतून
2. परदेशामध्ये भारत या संकल्पनेबाबत जागरुकतेचा प्रसार करण्यासाठी भारतीय सिनेमाचा एक वाहक म्हणून उपयोग
3. प्रादेशिक सिनेमा आणि त्याचा जागतिक प्रभाव
4. भारतीय सिनेमाचा परदेशी प्रेक्षकांसोबत वाढीव संपर्क आणि अत्याधुनिक तंत्रज्ञानPIB Mumbai | S.Tupe/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121